I 1956 ble stasjonen utvidet med et tilbygg for restauranten i sør, venterommet ble gjort større og nye trapper ble bygd til toalettene i kjelleren. Arkitekt bak utvidelsen var Arvid Sundby. Senere ble et rom for sikringsanlegget innredet i andre etasje. Kiosken og restauranten ble lagt ned før 1980-tallet, og tilbygget sto tomt inntil det ble bygd om til lokaler for baneavdelingen rundt 2008.